# Josep Antoni Fluixà Vivas

Josep Antoni Fluixà Vivas (Alzira, 23 d'abril de 1959) és mestre i escriptor. El 1987 va publicar el seu primer llibre de poemes titulat Nàufrags sens illa. A aquest títol li seguiren també els llibres poètics L'estel fugaç, Elegia i cant d'Alcúnia i Matèria corporal. Però Fluixà és conegut, principalment, com a autor d'obres de narrativa infantil. En aquest gènere ha publicat, entre altres els títols següents: Gratacelònia, Viatge al país dels cocòlits, Pere i el ratolí Pirulí, El poble de Llepamelós, El pirata naufragat, El misteri de la cripta ibèrica i La reina Ataülfa.
També ha fet llibres de text i ha escrit articles i assajos de crítica literària, així com textos de caràcter didàctic i pedagògic, com ara el llibre Jocs i estratègies d'animació a la lectura. Ha sigut assessor del Cefire d'Alzira i de la Direcció General del Llibre, Arxius i Biblioteques de la Generalitat Valenciana. A més d'assessor d'Edicions Bromera, i de la Fundació Bromera per al Foment de la Lectura.
En l'actualitat, treballa de mestre al CEIP Alborxí, centre en el qual desenvolupa projectes i activitats d'animació lectora. A més, s'ha dedicat durant molts anys, i es dedica encara a la formació del professorat i de les famílies en tècniques i estratègies de foment de la lectura, impartint i organitzant conferències i cursos. Col·labora habitualment en diferents revistes literàries com L'Illa. Revista de lletres, Caràcters, Aiguadolç i CLIJ. Cuadernos de literatura infantil y juvenil.

## Obres
### Poesia

* Nàufrags sens illa. Edicions Bromera. Col·l. «Bromera Poesia». Alzira, 1987.
* L'estel fugaç. Edicions Bromera. Col·l. «Bromera Poesia». Alzira, 1999.
* Elegia i cant d'Alcúnia i altres poemes de joventut. Edicions Bromera. Alzira, 2009.
* Matèria corporal. Edicions Bromera. Col·l. «Bromera Poesia». Alzira, 2014.

### Narrativa

* La dama blanca. Fundació Bromera per al Foment de la Lectura. Col·l. «Llegir en valencià, paisatges de llegenda». Alzira, 2014.

### Narrativa infantil

* Gratacelònia. Edicions Bromera. Col·l. «El Micalet Galàctic». Alzira, 1990.
* Viatge al país dels cocòlits. Edicions Bromera. Col·l. «El Micalet Galàctic». Alzira, 1992.
* Pere i el ratolí Pirulí. Nau Llibres. Col·l. «L'Abellot Blau». València, 1994. Reeditada per Edicions Brosquil. Col·l. «Saltamartí». València, 2004.
* El poble de Llepamelós. Edicions del Bullent. Col·l. «Estrella de Mar». Picanya, 1995.
* El pirata naufragat. Editors Associats. Edicions Bromera i Tàndem Edicions. Col·l. «La Mar». Alzira/València, 1998.
* El misteri de la cripta ibèrica. Abril Edicions. Col·l. «A Colp de Pedal». Alaquàs, 2000.
* La reina Ataülfa. Edicions Bromera. Col·l. «El Micalet Galàctic». Alzira, 2001.
* El cap màgic. Edicions Bromera. Col·l. «Lletra Màgica». Alzira, 2004.
* La narradora del desert. Edicions Bromera. Col·l. «Maleta Màgica». Alzira, 2005.
* Dril, el cocodril. Reclam Editorial. Col·l. «Contes de Cotó en Pèl». Alzira, 2014.
* La pluja. Reclam Editorial. Col·l. «Contes de Cotó en Pèl». Alzira, 2014.
* Peter Pan i la desaparició del foc. Edicions Bromera. Col·l. «El Micalet Galàctic». Alzira, 2018.
* La sacerdotessa de Mesopotàmia. Edicions Bromera. Col·l. «Àmbits». Alzira, 2022

### Teatre Infantil

* La ciutat dels gratacels. En col·laboració amb Xaro Vidal. Edicions Bromera. Col·l. «Micalet Teatre». Alzira, 2003.
* Sis ninots en busca d'una falla. Edicions Bromera. Col·l. «Micalet Teatre». Alzira, 2019.

### Versions infantils d'obres clàssiques

* Don Quixot. Miguel de Cervantes. Edicions Bromera. Col·l. «Mini Clàssics». Alzira, 2016.
* El jove rei Artús. Popular. Edicions Bromera. Col·l. «Mini Clàssics». Alzira, 2016.

### Textos didàctics

* Jocs i estratègies d'animació a la lectura. Conselleria d'Educació i Ciència de la Generalitat Valenciana. Col·l. «Materials Didàctics per a l'Ensenyament en Valencià». València, 1995.
* Pla de foment lector de centre. Una proposta model. Web Fundació Bromera, 2011.
* Llegir per a aprendre. Guia pràctica per a fomentar la lectura a l'escola. Edicions Bromera. Col·l. «Didàctiques». Alzira, 2019.

## Premis literaris

* Premi de la Crítica de l'Institut Interuniversitari de Filologia Valenciana al millor llibre infantil i juvenil per l'obra teatral La ciutat dels gratacels (2004)
* Premi d'Honor de l'Associació de Bibliotecaris Valencians (2006)
* Insígnia d'Or de la Ciutat d'Alzira, modalitat de Cultura (2006)

## Referències

* ↑ «Josep Antoni Fluixà Vivas». Arxivat de l'original el 2016-03-29. [Consulta: 26 juliol 2017].
* ↑ «Entrevista a l'escriptor d'Alzira Josep Antoni Fluixà - elseisdoble.com». [Consulta: 26 juliol 2017].
* ↑ «Veure autor». [Consulta: 26 juliol 2017].
* ↑ «Josep Antoni Fluixà | llibresvalencians.com». Arxivat de l'original el 2016-01-31. [Consulta: 26 juliol 2017].
* ↑ «Josep Antoni Fluixá - Biografía, libros y novelas (pag 1)» (en castellà). [Consulta: 26 juliol 2017].
* ↑ «Diccionari d'autors i autores». [Consulta: 27 juliol 2017].
* ↑ Levante-EMV «Josep Antoni Fluixà: «Hem fet aplegar 12 milions de llibres a les cases dels valencians»». 14/06/2017.
* ↑ «Professorat del col·legi Públic Alborxí (Alzira)». Arxivat de l'original el 2016-10-20. [Consulta: 26 juliol 2017].
* ↑ «Edicions bromera - Edicions bromera». [Consulta: 27 juliol 2017].
* ↑ «Index». [Consulta: 27 juliol 2017].
* ↑ «PREMI SAMARUC». [Consulta: 27 juliol 2017].